Diari Oficial de la Generalitat Valenciana


Sumari del DOGV 4530, del 25-06-2003 (2003/7388)

RESOLUCIÓ de 2 de juny de 2003, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques afectades per la reforma de LA línia aèria trifàsica a 20 kV, LA-110 CH, los Villanuevas a Segorbe en tram E i S 2a-110 a Fuente la Reina i tram LA-110 des d'este entroncament cap a Segorbe, als termes municipals de Villanueva de Viver, Caudiel i Fuente la Reina. Expedient d'expropiació JUEXPR/2002/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/7388


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 2 de juny de 2003, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques afectades per la reforma de LA línia aèria trifàsica a 20 kV, LA-110 CH, los Villanuevas a Segorbe en tram E i S 2a-110 a Fuente la Reina i tram LA-110 des d'este entroncament cap a Segorbe, als termes municipals de Villanueva de Viver, Caudiel i Fuente la Reina. Expedient d'expropiació JUEXPR/2002/12. [2003/X7388]
  
El 16 de juliol de 2002, este Servei Territorial d'Indústria i Energia va dictar resolució per la qual es va autoritzar a Iberdrola Distribución Eléctrica, SAU i es va declarar, en concret, la utilitat pública de la instal·lació elèctrica de reforma de la línia aèria trifàsica a 20 kV, LA-110 CH, los Villanuevas a Segorbe en tram E i S 2A-110 a Fuente la Reina i tram LA-110 des d'este entroncament cap a Segorbe, als termes municipals de Villanueva de Viver, Caudiel i Fuente la Reina, després de la corresponent informació pública prèvia. L'esmentada declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en l'esmentat article 52 de la Llei d'Expropiació Forçosa, es convoca els titulars dels béns i drets afectats als ajuntaments on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i, si fóra procedent, les d'ocupació definitiva.
  
L'alçament d'actes tindrà lloc el dia 9 de juliol de 2003 a l'Ajuntament de Fuente la Reina, situat a la plaça Major, núm. 2; i el dia 10 de juliol de 2003 a l'Ajuntament de Caudiel, situat a la plaça d'Espanya, s/n, i a l'Ajuntament de Villanueva de Viver, situat a la plaça de l'Ajuntament, núm. 3, a les hores que apareixen en l'annex.
  
Totes les persones interessades, així com les que siguen titulars de qualsevol tipus de drets o interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució. S'hi podran fer acompanyar, a càrrec seu, dels seus perits i un notari, si ho consideren oportú.
  
L'orde de l'alçament de les actes figura al tauler d'edictes dels ajuntaments afectats i es comunicarà a cada interessat mitjançant la corresponent cèdula de citació. S'informa que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o domicili ignorat, o en aquells en què tot i haver-se intentat la notificació, no s'hi haguera pogut efectuar.
  
En l'expedient d'expropiació, Iberdrola Distribución Eléctrica, SAU assumirà la condició de beneficiària.